CELEX: 52016PC0159
Language: sl
Date: 2016-03-22
Title: Predlog UREDBA EVROPSKEGA PARLAMENTA IN SVETA o določitvi prilagoditvene stopnje za neposredna plačila, določene v Uredbi Sveta (EU) št. 1306/2013, za koledarsko leto 2016

EVROPSKA KOMISIJA
            Bruselj, 22.3.2016
            COM(2016) 159 final
            2016/0086(COD)
            Predlog
            UREDBA EVROPSKEGA PARLAMENTA IN SVETA
            o določitvi prilagoditvene stopnje za neposredna plačila, določene v Uredbi Sveta (EU) št. 1306/2013, za koledarsko leto 2016
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Pogodba o delovanju Evropske unije kot temeljno pravilo o financiranju Unije določa, da se letni proračun Unije pripravi v skladu z večletnim finančnim okvirom. 
            
            
               Za podporo kmetijskemu sektorju v primeru večjih kriz, ki vplivajo na kmetijsko proizvodnjo ali distribucijo, bi se morala vzpostaviti rezerva za krize, in sicer tako, da se na začetku vsakega leta uporabi znižanje neposrednih plačil z mehanizmom finančne discipline, ki je določen v členu 26 Uredbe (EU) št. 1306/2013 z dne 17. decembra 2013 Evropskega parlamenta in Sveta o financiranju, upravljanju in spremljanju skupne kmetijske politike
                  1
               . V členu 25 te uredbe je določeno, da je skupni znesek rezerve za krize v kmetijskem sektorju 2 800 milijonov EUR z enakimi letnimi obroki v znesku 400 milijonov EUR (v cenah iz leta 2011) za obdobje 2014–2020 in bo vključen v razdelek 2 večletnega finančnega okvira. Znesek rezerve, ki se vključi v predlog proračuna Komisije za leto 2017, znaša 450,5 milijona EUR v tekočih cenah in je krit z znižanjem neposrednih plačil, navedenih v Prilogi I k Uredbi (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike
                  2
               .
            
            
               Da se zagotovi, da zneski za financiranje skupne kmetijske politike (v nadaljnjem besedilu: SKP) ustrezajo letnim posebnim zgornjim mejam za s trgom povezane odhodke in neposredna plačila v okviru razdelka 2 iz Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  3
               , je poleg tega treba uporabiti mehanizem finančne discipline, kadar napovedi za financiranje neposrednih plačil in s trgom povezani odhodki kažejo, da bo letna posebna zgornja meja iz razdelka 2 večletnega finančnega okvira, ki je prilagojena glede na kakršne koli finančne prenose med Evropskim kmetijskim jamstvenim skladom (v nadaljnjem besedilu: EKJS) in Evropskim kmetijskim skladom za razvoj podeželja (v nadaljnjem besedilu: EKSRP), presežena. Ta neto znesek za odhodke EKJS za leto 2017 je določen z Izvedbeno uredbo Komisije (EU) 2016/257
                  4
                v skladu s členom 16 Uredbe (EU) št. 1306/2013 in znaša 44 146 milijonov EUR.
            
            
               Pri pripravi predloga proračuna za leto 2017 so prve proračunske ocene za neposredna plačila in s trgom povezane odhodke pokazale, da neto znesek, ki je na voljo za odhodke EKJS za leto 2017, najverjetneje ne bo presežen, zato nadaljnja finančna disciplina ni potrebna.
            
            
               Na podlagi navedenega Komisija predstavlja predlog za določitev prilagoditvene stopnje za neposredna plačila za koledarsko leto 2016, ki naj bi ga Evropski parlament in Svet sprejela 30. junija 2016 v skladu s členom 26(3) Uredbe (EU) št. 1306/2013. Če ta prilagoditvena stopnja ne bo določena do 30. junija 2016, bo Komisija navedeno stopnjo določila v skladu z istim členom. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Ta predlog določa odstotek prilagoditvene stopnje v okviru finančne discipline za koledarsko leto 2016. 
            
            
               Glede na to, da imajo države članice možnost poznih plačil kmetom zunaj predpisanega plačilnega obdobja, ki se uporablja za neposredna plačila, ter da se prilagoditvena stopnja v okviru finančne discipline razlikuje od enega koledarskega leta do drugega, se vpliv finančne discipline na zneske neposrednih plačil, ki se dodelijo kmetom, ne bi smel razlikovati glede na to, kdaj države članice izvedejo plačilo kmetom. Za zagotovitev enakega obravnavanja kmetov bi bilo torej treba prilagoditveno stopnjo uporabiti za zneske neposrednih plačil, ki se dodelijo kmetom na podlagi vlog za pomoč, vloženih zgolj v koledarskem letu 2016, ne glede na to, kdaj se bo plačilo kmetu dejansko izvedlo.
            
            
               Člen 8(1) Uredbe (EU) št. 1307/2013 določa, da bi se morala prilagoditvena stopnja za neposredna plačila uporabljati samo za neposredna plačila, višja od 2 000 EUR. Na Hrvaškem so neposredna plačila v koledarskem letu 2016 v postopku uvajanja. Zato se finančna disciplina v tej državi članici ne bo uporabljala.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               S tem predlogom se izvajajo pravila iz člena 26 Uredbe (EU) št. 1306/2013 in člena 8 Uredbe (EU) št. 1307/2013. Predhodno posvetovanje z zainteresiranimi stranmi in priprava ocene učinka nista bila potrebna.
            
            
            
               4.PRORAČUNSKE POSLEDICE
            
            
               Izračun prilagoditvene stopnje v okviru finančne discipline je del priprave predloga proračuna za leto 2017. 
            
            
               Znesek rezerve za krize v kmetijskem sektorju, ki naj bi bila vključena v predlog proračuna Komisije za leto 2017, znaša 450,5 milijona EUR v tekočih cenah. Prve ocene proračunskih sredstev, odobrenih za neposredna plačila in s trgom povezane odhodke, so pokazale, da neto znesek, ki je na voljo za odhodke EKJS za leto 2017, najverjetneje ne bo presežen.
            
            
               Zato skupno znižanje zaradi uporabe finančne discipline znaša 450,5 milijona EUR. Odstotek prilagoditvene stopnje v okviru finančne discipline je 1,366744 %. Pri izračunu tega odstotka se je upoštevalo, da se lahko uporablja le za zneske neposrednih plačil na kmeta, višje od 2 000 EUR, in ne na Hrvaškem.
            
            
               Zaradi uporabe te prilagoditvene stopnje se bodo znižali zneski neposrednih plačil za proračunske vrstice, iz katerih se krijejo odhodki v zvezi z vlogami za pomoč, ki jih kmetje vložijo za koledarsko leto 2016 (proračunsko leto 2017). 
            
         
         
            
               5.DRUGI ELEMENTI
            
            
               Poleg določitve prilagoditvene stopnje s to uredbo člen 26(4) Uredbe (EU) št. 1306/2013 Komisiji omogoča, da na podlagi novih informacij, ki jih ima na voljo, sprejme izvedbene akte za prilagoditev te stopnje. Komisija bo svoje napovedi za s trgom povezane odhodke in neposredna plačila pregledala oktobra 2016 pri pripravi dopolnilnega pisma k predlogu proračuna za leto 2017 ter po potrebi do 1. decembra 2016 sprejela prilagoditev prilagoditvene stopnje. 
            
            
               2016/0086 (COD)
            
            
               Predlog
            
            
               UREDBA EVROPSKEGA PARLAMENTA IN SVETA
            
            
               o določitvi prilagoditvene stopnje za neposredna plačila, določene v Uredbi Sveta (EU) št. 1306/2013, za koledarsko leto 2016
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije in zlasti člena 43(2) Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju mnenja Evropskega ekonomsko-socialnega odbora
                  5
               ,
            
            
               v skladu z rednim zakonodajnim postopkom,
            
            
            
               ob upoštevanju naslednjega:
            
            
               (1)V členu 25 Uredbe (EU) št. 1306/2013 Evropskega parlamenta in Sveta
                  6
                je določeno, da se rezerva, namenjena zagotovitvi dodatne podpore kmetijskemu sektorju v primeru večjih kriz, ki vplivajo na kmetijsko proizvodnjo ali distribucijo, vzpostavi tako, da se na začetku vsakega leta uporabi znižanje neposrednih plačil z mehanizmom finančne discipline iz člena 26 navedene uredbe.
            
            
               (2)V členu 26(1) Uredbe (EU) št. 1306/2013 je določeno, da se za zagotovitev upoštevanja letnih zgornjih mej iz Uredbe Sveta (EU, Euratom) št. 1311/2013
                  7
                za financiranje s trgom povezanih odhodkov in neposrednih plačil določi prilagoditvena stopnja za neposredna plačila, kadar napovedi za financiranje ukrepov v okviru navedene vmesne zgornje meje za posamezno proračunsko leto kažejo, da bodo veljavne letne zgornje meje presežene.
            
            
               (3)Znesek rezerve za krize v kmetijskem sektorju, ki naj bi bila vključena v predlog proračuna Komisije za leto 2017, znaša 450,5 milijona EUR v tekočih cenah. Za pokritje tega zneska se mora za neposredna plačila na podlagi shem podpore iz Priloge I k Uredbi (EU) št. 1307/2013 Evropskega parlamenta in Sveta
                  8
                z dne za koledarsko leto 2016 uporabljati mehanizem finančne discipline. 
            
            
               (4)Predhodne napovedi za neposredna plačila in s trgom povezane odhodke, ki bodo določeni v predlogu proračuna Komisije za leto 2017, kažejo, da ni potrebe po nadaljnji finančni disciplini.
            
            
               (5)Člen 26(2) Uredbe (EU) št. 1306/2013 določa, da Komisija predlog v zvezi s prilagoditveno stopnjo Evropskemu parlamentu in Svetu predloži najpozneje 31. marca koledarskega leta, za katero se ta prilagoditvena stopnja uporablja. 
            
            
               (6)Praviloma kmetje, ki vložijo vlogo za pomoč za neposredna plačila za eno koledarsko leto (N), plačilo prejmejo v predpisanem plačilnem obdobju znotraj proračunskega leta (N + 1). Vendar lahko države članice izvedejo pozna plačila kmetom po preteku tega plačilnega obdobja znotraj določenih časovnih omejitev. Taka pozna plačila se lahko izvedejo v naslednjem proračunskem letu. Pri uporabi finančne discipline za dano koledarsko leto se prilagoditvena stopnja ne bi smela uporabljati pri plačilih, za katera so bile vloge za pomoč vložene v koledarskih letih, za katera se finančna disciplina ne uporablja. Zato je za zagotovitev enakega obravnavanja kmetov primerno določiti, da se prilagoditvena stopnja uporablja samo za plačila, za katera so bile vloge za pomoč vložene v koledarskem letu, za katero se finančna disciplina uporablja, ne glede na to, kdaj se plačilo kmetom izvede.
            
         
         
            
               (7)V členu 8(1) Uredbe (EU) št. 1307/2013 je določeno, da se prilagoditvena stopnja za neposredna plačila, določena v skladu s členom 26 Uredbe (EU) št. 1306/2013, uporablja samo za neposredna plačila, višja od 2 000 EUR, ki se odobrijo kmetom v ustreznem koledarskem letu. Poleg tega je v členu 8(2) Uredbe (EU) št. 1307/2013 določeno tudi, da se zaradi postopnega uvajanja neposrednih plačil prilagoditvena stopnja za Hrvaško uporablja šele od 1. januarja 2022. Prilagoditvena stopnja, ki se določi v tej uredbi, se zato v tej državi članici ne bi smela uporabljati za plačila kmetom.
            
            
               (8)Komisija lahko na podlagi novih informacij, ki jih ima na voljo, do 1. decembra 2016 v skladu s členom 26(4) Uredbe (EU) št. 1306/2013 sprejme prilagoditveno stopnjo, določeno s to uredbo – 
            
            
               SPREJELA NASLEDNJO UREDBO:
            
            
               Člen 1
            
            
               1.Za določitev prilagoditvene stopnje v skladu s členoma 25 in 26 Uredbe (EU) št. 1306/2013 ter v skladu s členom 8(1) Uredbe (EU) št. 1307/2013, se zneski neposrednih plačil na podlagi shem podpore iz Priloge I k Uredbi (EU) št. 1307/2013, ki presegajo 2 000 EUR in se odobrijo kmetom na podlagi vloge za pomoč, vložene za koledarsko leto 2016, znižajo za prilagoditveno stopnjo 1,366744 %.
            
            
               2.Znižanje iz odstavka 1 se na Hrvaškem ne uporablja.
            
            
               Člen 2
            
            
               Ta uredba začne veljati sedmi dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
            
            
                     
                        OCENA FINANČNIH POSLEDIC
                     
                  
                  
                     
                        FS/16/RB/
                     
                  
               
                     
                  
                  
                     
                        6.15.2016.1
                     
                  
               
                     
                  
                  
                     
                        DATUM: 
                     
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                        Glej proračunske napovedi po finančni disciplini po postavki spodaj:
                     
                     
                        05 03 01 02 (SEPP)
                     
                     
                        05 03 01 07 (Prerazporeditveno plačilo)
                     
                     
                        05 03 01 10 (SOP)*
                     
                     
                        05 03 01 11 (Plačilo za kmetijske prakse, ki ugodno vplivajo na podnebje in okolje)
                     
                     
                        05 03 01 12 (Plačilo za kmete na območjih površine z naravnimi omejitvami)
                     
                     
                        05 03 01 13 (Plačilo za mlade kmete)
                     
                     
                        05 03 02 40 (Plačilo za bombaž, vezano na kmetijsko rastlino)
                     
                     
                        05 03 02 50 (POSEI – Podporni programi Evropske unije)
                     
                     
                        05 03 02 52 (POSEI – Egejski otoki)
                     
                     
                        05 03 02 60 (Prostovoljna shema vezane podpore)
                     
                     
                        05 03 02 61 (Shema za male kmete)
                     
                     
                        05 03 10 (Rezerva za krizne razmere v kmetijskem sektorju)
                     
                     
                        * pred upoštevanjem namenskih prejemkov
                     
                  
                  
                     
                        ODOBRITVE:
                     
                     
                        v mio. EUR
                     
                     
                        4 504,0
                     
                     
                        1 646,0
                     
                     
                        17 871,0
                     
                     
                     
                        12 211,0
                     
                     
                        3,0
                     
                     
                        507,0
                     
                     
                        247,0
                     
                     
                        412,0
                     
                     
                        17,0
                     
                     
                        4 063,0
                     
                     
                        p. m.
                     
                     
                        450,5
                     
                     
                  
               
                     
                        2.
                     
                  
                  
                     
                        NASLOV:
                     
                     
                     
                        Predlog
                     
                     
                        UREDBE EVROPSKEGA PARLAMENTA IN SVETA o določitvi prilagoditvene stopnje za neposredna plačila, določene v Uredbi (EU) št. 1306/2013, za koledarsko leto 2016
                     
                  
               
                     
                        3.
                     
                  
                  
                     
                        PRAVNA PODLAGA:
                     
                     
                     
                        Člen 43(2) Pogodbe o delovanju Evropske unije. 
                     
                     
                  
               
                     
                        4.
                     
                  
                  
                     
                        CILJI:
                     
                     
                        Ta uredba določa prilagoditveno stopnjo v okviru finančne discipline, ki se uporablja za zneske neposrednih plačil, ki presegajo 2 000 EUR in se dodelijo kmetom na podlagi vlog za pomoč, vloženih za koledarsko leto 2016.
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        12-MESEČNO OBDOBJE
                        
                           (v mio. EUR)
                     
                  
                  
                     
                        TEKOČE PRORAČUNSKO LETO
                     
                     
                        2016
                     
                     
                        (v mio. EUR)
                     
                  
                  
                     
                        NASLEDNJE PRORAČUNSKO LETO
                     
                     
                        2017
                     
                     
                        (v mio. EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                           (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                        –450,5
                     
                     
                        +450,5
                     
                  
                  
                     
                        Ni relevantno.
                     
                  
                  
                     
                        –450,5
                     
                     
                        +450,5
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                           (PRELEVMANI/CARINE)
                     
                     
                        –
                              DRŽAVNA SREDSTVA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODA IZRAČUNA:
                     
                     
                        Glej opombe.
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        Ni relevantno.
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                        Ni relevantno.
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        NE
                     
                  
               
                     
                        PRIPOMBE:
                     
                     
                     
                        Izračun prilagoditvene stopnje v okviru finančne discipline je del priprave predloga proračuna za leto 2017. 
                     
                     
                        Znesek rezerve za krize v kmetijskem sektorju, ki naj bi bila vključena v predlog proračuna Komisije za leto 2017, znaša 450,5 milijona EUR v tekočih cenah. Na podlagi prvih ocen proračunskih sredstev, odobrenih za neposredna plačila in s trgom povezane odhodke, ni verjetno, da bo neto znesek, ki je na voljo za odhodke EKJS za leto 2017, presežen.
                     
                     
                        Zato skupno znižanje zaradi uporabe finančne discipline znaša 450,5 milijona EUR. Odstotek prilagoditvene stopnje v okviru finančne discipline je 1,366744 %. Pri izračunu tega odstotka se je upoštevalo, da se lahko uporablja le za zneske, višje od 2 000 EUR, in za vse države članice, razen za Hrvaško. Ker so v koledarskem letu 2016 neposredna plačila na Hrvaškem v postopku uvajanja, se za to državo članico finančna disciplina ne bo uporabljala.
                     
                     
                        Zaradi uporabe te prilagoditvene stopnje se bodo znižali zneski neposrednih plačil za proračunske vrstice, iz katerih se krijejo odhodki v zvezi z vlogami za pomoč, ki jih kmetje vložijo za koledarsko leto 2016 (proračunsko leto 2017). Ocenjeni znesek znižanja zaradi finančne discipline po proračunski postavki je:
                     
                     
                     
                        Predlagana uredba ima proračunske posledice, saj so bile prve ocene proračunskih sredstev za neposredna plačila (pred upoštevanjem finančne discipline) znižane za zneske, prikazane zgoraj, po uporabi prilagoditvene stopnje, predlagane v tem osnutku uredbe. Zahtevane odobritve za poglavje 05 03 (Neposredna plačila), ki so predvidene za vključitev v predlog proračuna 2017 in določene v točki 1 te ocene finančnih posledic za proračunske postavke, za katere se izvaja finančna disciplina, zato zagotavljajo oblikovanje zneska rezerve za kmetijske krize.
                     
                  
               
         
         
            
                  
                     (1)
                  UL L 347, 20.12.2013, str. 549.
               
               
                  
                     (2)
                  UL L 347, 20.12.2013, str. 608.
               
               
                  
                     (3)
                  UL L 347, 20.12.2013, str. 884.
               
               
                  
                     (4)
                  Izvedbena uredba Komisije (EU) 2016/257 z dne 24. februarja 2016 o spremembi Izvedbene uredbe (EU) št. 367/2014 o določitvi neto zneskov, ki so na voljo za odhodke EKJS (UL L 49, 25.2.2016, str. 1). 
               
               
                  
                     (5)
                  UL C , , str. .
               
               
                  
                     (6)
                  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
               
               
                  
                     (7)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (8)
                  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).